open-index/open-wikipedia-markdown huggingface dataset:
மாவலமயீனி

**மாவலமயீனி** மியான்மரின் உள்ள மொன் மாநிலத்தின் தலைநகரம். இந்நகரம் மியான்மரின் நான்காவது பெரிய தலைநகரம்.  யங்கோன் நகரத்தில் இருந்து 300 கி.மீ. தென்கிழக்கிலும் மற்றும்  சல்வீன் ஆறு  வாய்பகுதியில் இருக்கும் தாடோன் நகரத்தில் இருந்து 70 கி.மீ. தெற்கிலும் அமைந்திருக்கிறது. இதுவே மொன் மாநிலத்தில் மிகப்பெரிய நகரம் மற்றும் தென்கிழக்கு மியான்மரின் முக்கிய வர்த்தக மையமாகவும் மற்றும்  முக்கிய கடல்  துறைமுக நகரமாகவும் உள்ளது.

## பெயர்க்காரணம்
**மாவலமயீனி** என்ற மொன் பெயர் முன்னர் மொல்மீன் என்றழைக்கப்பட்டது. இதன் பொருள் *காயம்பட்ட கண்* என்பதாகும். 

இப்பெயர் மொட்-மா-லம் என்பதில் இருந்து உருவாகியிருக்கலாம்.  இதன் பொருள் *அழிக்கப்பட்ட ஒரு கண்* என்பதாகும். பழைய கதைகளின் படி மொன் இராச்சியத்தின் மன்னர் ஒருவருக்கு மூன்றாவது கண் ஒன்று இருந்திருக்கிறது. அதை கொண்டு அருகில் உள்ள மற்ற இராச்சியங்களில் நடக்கும் நிகழவுகளை அறிந்துகொள்ள முடிந்தது. ஆகையால் அருகாமை இராச்சியத்தின் சேர்ந்த இளவரசி ஒருவரை இவருக்கு திருமணம் செய்து கொடுத்து அந்த மூன்றாவது கண்னை அழித்தனர். ஆகவே அழிக்கப்பட்ட கண் என்பது மொன் மொழியில் **மாவலமயீனி** என்றாயிற்று.

## வரலாறு
1479 ஆம் ஆண்டில் ஹன்தன்வாடி பெகுவை ஆண்ட மன்னர் தாம்மாசீதி உருவாக்கிய கல்யானி கல்வெட்டுகளில் மாவலமயீனி நகரை 32 வது- மயோ என்று குறிக்கப்பட்டுள்ளது. இது மார்டாபன் பிரிவில் இருக்கும் 32 மொன் நகரங்களை குறிப்பதாகும்.

## மேலும் பார்க்க
* மொன் மாநிலம்
* மியான்மரின் நிர்வாகப் பிரிவுகள்

## மேற்கோள்கள்

பகுப்பு:பர்மிய நகரங்கள்
உழைக்கும் வகுப்பு

**தொழிலாளர் வகுப்பு**, **பாட்டாளி வர்க்கம்**, **உழைக்கும் வர்க்கம்** எனவும் அழைக்கப்படும் **உழைக்கும் வகுப்பு** என்பது, சிறப்பாக உடல் உழைப்பு வேலைகளிலும் கைத்தொழில் துறையிலும், கூலிக்கு வேலை செய்யும் மக்கள் குழுவைக் குறிக்கும். உழைக்கும் வகுப்புத் தொழில்களுள் உடலுழைப்புத் தொழில்கள், 
சில மூளையுழைப்புத் தொழில்கள், பெரும்பாலான கவனிப்புத் தொழில்கள் என்பன அடங்கும். உழைக்கும் வகுப்பினர் கூலித் தொழில் மூலம் கிடைக்கும் வருமானத்தில் மட்டுமே தங்கியுள்ளனர். இவ்வகுப்பு கைத்தொழில்மயப் பொருளாதாரங்களின் பெரும்பாலான உழைக்கும் மக்களையும், கைத்தொழில்மயமாகாத பொருளாதாரங்களின் பெரும்பாலான நகரப் பகுதி மக்களையும், நாட்டுப்புற உழைப்பாளர்களையும் உள்ளடக்குகிறது.

மார்க்சியக் கோட்பாட்டிலும், சமூகவுடைமை எழுத்துக்களிலும் உழைக்கும் வகுப்பு என்னும் சொல் பாட்டாளி வர்க்கம் என்னும் சொல்லுக்கு ஈடாகவும் பயன்படுவதுடன், உற்பத்திச் சாதனங்களின் உடைமையாளர்களுக்காகப் (மார்க்சிய எழுத்துக்கள் குறிப்பிடும் பூர்சுவாக்கள்) பொருளாதார மதிப்பை உருவாக்குவதில் ஈடுபடும் உடல் உழைப்பாளர்களையும், மூளை உழைப்பாளர்களையும் ஒருங்கே உள்ளடக்குகிறது.

## வரைவிலக்கணம்
சமூக வகுப்புக்களைக் குறிக்கும் பல சொற்களைப் போலவே "உழைக்கும் வகுப்பு" என்பது பல வழிகளில் வரைவிலக்கணம் கூறப்பட்டும், பயன்படுத்தப்பட்டும் வருகிறது. மார்க்சியவாதிகளும், சமூகவுடமைவாதிகளும் பயன்படுத்தும், உழைப்பு ஆற்றலையும், திறனையும் தவிர விற்பதற்கு எதுவும் அற்ற எல்லோரையும் உழைக்கும் வகுப்பு உள்ளடக்குகிறது என்பதுவே மிகப் பொதுவான வரைவிலக்கணம் ஆகும். இந்த அடிப்படியில், வணிக முயற்சிகளில் இருந்தும், பிறருடைய உழைப்பில் இருந்தும் வருமானம் பெறுவோர் தவிந்த எல்லாவகையான உடலுழைப்புத் தொழிலாளரையும் மூளையுழைப்புத் தொழிலாளரையும் "உழைக்கும் வகுப்பு" உள்ளடக்குகிறது.

ஐக்கிய அமெரிக்காவில் புலமைசாராத வகையில் பயன்படுத்தும்போது உடலுழைப்பில் தங்கியிருக்கும், சிறப்பாக மணிநேர அடிப்படையில் கூலி பெறும் சமூகப் பிரிவினரையே குறிக்கிறது. சில வகையான அறிவுத் துறைகளிலும், குறைவான அறிவியல் தன்மை கொண்ட ஆய்விதல் அரசியல் பகுப்பாய்வுகளிலும், உழைக்கும் வகுப்பு என்பது பட்டம் பெறாத தொழிலாளர்களைக் குறிப்பதுண்டு. உழைக்கும் வகுப்பினரைத் திறன்சாராத் தொழிலாளர், கைப்பணியாளர், வெளித் தொழிலாளர், ஆலைத் தொழிலாளர் என நான்கு வகையாகப் பிரிக்கின்றனர்.

சமூகவியலில் சிலவேளைகளில் பயன்படுத்தப்படும் ஒரு பொதுவான மாற்றுமுறைப்படி "வகுப்பு" வருமான அடிப்படையில் வரையறுக்கப்படுவது உண்டு. இந்த அணுகுமுறையைப் பயன்படுத்தும்போது, உழைக்கும் வகுப்பை, நடுத்தர வகுப்பில் இருந்து, கல்வி, பண்பாட்டு ஆர்வம், பிற பொருட்களும் சேவைகளும் போன்ற பொருளாதார வளங்கள் கிடைக்கும் தன்மையை அடிப்படையாககொண்டு வேறுபடுத்திப் பார்க்க முடியும்.

தன்னைத்தானே உழைக்கும் வகுப்புடன் அடையாளம் காண்பதைக் கொண்டு தற்சார்பாக "உழைக்கும் வகுப்பு"த் தகுதிநிலையை வரையறுக்கலாம் எனச் சில ஆய்வாளர்கள் கருதுகின்றனர். இது, ஆய்வாளர்கள் அன்றி, மக்கள் தமது சமூக வகுப்பைத் தாமே வரையறுத்துக்கொள்ள வழி சமைக்கின்றது.

## மேற்கோள்கள்

பகுப்பு:சமூகவியல்
பகுப்பு:பொருளியல்
பகுப்பு:மார்க்சியம்
சோனாதியா தீவு

**சோனாதியா தீவு** *(Sonadia Island)* வங்காளதேசத்தின் சிட்டகாங் கோட்டத்தில் அமைந்துள்ள காக்சு பசார் கடற்கரையோரத்தில் சிறிது தொலைவில் உள்ள ஓரு தீவாகும். இத்தீவின் பரப்பளவு 9 சதுரகிலோமீட்டர் அல்லது 3.5 சதுர மைல் ஆகும்.

## போக்குவரத்து

வங்காள விரிகுடாவில் அமைந்துள்ள ஓர் ஆழ்கடல் துறைமுகமாக சொனாதியா தீவு கருதப்படுகிறது. இந்தியா, சீனா, மியான்மர் ஆகிய நாடுகளின் நிலம் சூழ் பகுதியாக இத்தீவு உருவாகியுள்ளது .
இரயில் பாதை இணைப்புகள் இன்னும் இத்தீவுக்கு அமைக்கப்படவில்லை என்றாலும் பின்வரும் அளவுகளில் இரயில் போக்குவரத்திற்கான வாய்ப்புகள் உள்ளதாகக் கருதப்படுகிறது.
 
*1,676 மி.மீ (66 அங்குலம்) - வங்காளதேசம், இந்தியா
*1,000 மி.மீ (39 அங்குலம்) - வங்காளதேசம், இந்தியா, மியான்மர், தாய்லாந்து, இத்யாதி.
*1,435 மி.மீ (56 அங்குலம்) - சீனா

## மேற்கோள்கள்

பகுப்பு:வங்காளதேசத்தின் தீவுகள்
உபதீச நுவாரா இராச்சியம்

**உபதீச நுவர இராச்சியம்** (*Kingdom of Upatissa Nuwara*)  (இதனை **விஜிதபுரம்** என்றும் அழைப்பர்), விஜயனின் மறைவிற்குப் பின்னர் அவரது அமைச்சராக இருந்த உபதிஸ்ஸன் கிமு 505 இல் உபதீச நுவாரா இராச்சியத்தை நிறுவினார். உபதிஸ்ஸனுக்குப் பின்னர் மன்னர் விஜயனின் நெருங்கிய உறவினரான பண்டுவாசுதேவன் வட இந்தியாவிலிருந்து, இலங்கை வந்து உபதீச நுவாரா இராச்சியத்தின் மன்னரானார்.

## வரலாறு
தாமிரபரணி இராச்சியத்திலிருந்து வடக்கே ஏழு அல்லது எட்டு மைல் தொலைவில், தற்கால மன்னார் மாவட்டத்தில் உபதீச நுவாரா இராச்சியம் அமைந்திருந்தது. இலங்கை மன்னர் விஜயனின் புரோகிதரும், அமைச்சருமான உபதீசன் பெயரில், விஜயனின் மறைவிற்குப் பின் கிமு 505 இல் இவ்விராச்சியம் நிறுவப்பட்டது. இந்த இராச்சியத்தின்  தலைநகரம் உபதீச நுவாரா ஆகும்.  இந்த இராச்சியத்தின் பொறுப்பு மன்னராக உபதீசன் உபதீசன் செயல்பட்டார். பின்னர் மறைந்த மன்னர் விஜயனின் உறவினர்களிடம் இவ்விராச்சியத்தினை ஆளும் பொறுப்பு வழங்கப்பட்டது.

## ஆட்சியாளர்கள்
* உபதிஸ்ஸன் =  கிமு 505–504
* பண்டுவாசுதேவன்    = கிமு 474–454
* அபயன்   = கிமு 454–437
* தீசன்  = கிமு 437–377

## இதனையும் காண்க
*இலங்கையின் ஆட்சியாளர்கள் பட்டியல்
* இலங்கையின் வரலாறு

## மேற்கோள்கள்

## வெளி இணைப்புகள்
* Short History of Ceylon By Humphrey William Codrington
* இலங்கை மன்னர்கள்

பகுப்பு:ஆசியாவின் முன்னாள் முடியாட்சிகள்
பகுப்பு:இலங்கை இராசதானிகள்
மன்புரா தீவு

**மன்புரா தீவு** *(Manpura Island)* , வங்காளதேசத்தில் மேக்னா ஆறு வங்காள விரிகுடாவின் வடக்கில் கலக்கும் பகுதியில் அமைந்துள்ள ஒரு தீவாகும். போலா மாவட்டத்தின் மன்பூரா உபசீலாவின் ஒரு பகுதியாக மன்புரா தீவு அமைந்துள்ளது. இந்த தீவு கடற்கொள்ளையர்களால் அடிக்கடி தாக்கப்படுகிறது. தீவின் மொத்த பரப்பளவு 373 சதுரகிலோமீட்டர் ஆகும். போலா தீவு (மிகப்பெரியது) மற்றும் ஆட்டியா தீவு ஆகியவை இந்த பிராந்தியத்தில் இடம்பெற்றுள்ள பிற முக்கிய கடல் தீவுகள் ஆகும். அனைத்து தீவுகளும் அடர்த்தியான மக்கள் நெருக்கத்தைப் பெற்றுள்ளன. 

மோன்புரா என்ற காதல் துன்பியல் திரைப்படம் இத்தீவில் எடுக்கப்பட்டது

## மேற்கோள்கள்

பகுப்பு:வங்காளதேசத்தின் தீவுகள்
கிலோகலோரி/மோல்

**கிலோகலோரி/மோல்** என்பது குறிப்பிட்ட எண்ணிக்கையிலான மூலக்கூறுகள், அணுக்கள்  அல்லது இதைப் போன்ற அடிப்படைத் துகள்களைப் பொறுத்து ஆற்றலின் அளவை அளவிடப் பயன்படும் ஒரு அலகு ஆகும். இது ஒரு மோல் பொருளொன்றினுடைய ஒரு கிலோகலோரி ஆற்றல்(1000 வெப்பவேதியியல் கிராம் கலோரிகள்)  என வரையறுக்கப்படுகிறது. ஒரு பொருளொன்றின் ஒரு மோல் என்பது அவகாதரோ எண் அளவிலான மூலக்கூறுகள் அல்லது அணுக்கள் அல்லது அயனிகள் கொண்ட பொருளின் அளவாகும். இது சுருக்கமாக, "கிலோகலோரி/மோல்" அல்லது "கிலோகலோரிமோல்−1" என குறிக்கப்படுகிறது. அளவீட்டு வாயிலாக கூறப்படும் போது, ஒரு கிலோகலோரி/மோல் என்பது ஒரு மோல் வினைக்காரணிகளின் வினையின் விளைவாக, ஒரு லிட்டர் நீருடைய (ஒரு கிலோகிராம் நிறையுள்ள) வெப்பநிலையை ஒரு செல்சியசு அளவிற்கு வெப்பநிலையை உணர்த்தத் தேவைப்படும் வெப்ப ஆற்றலைக் குறிப்பிடுகிறது.

அனைத்துலக முறை அலகுகளின்படி, ஒரு கிலோகலோரி/மோல் என்பது 4.184 கிலோயூல்கள்/மோல், அல்லது 6979694770000000000♠6.9477×10−21ஜல்கள்/மூலக்கூறு, அல்லது 0.043 இலத்திரன்வோல்ட்/மூலக்கூறு ஆகியவற்றுக்குச் சமமானதாகும். அறை வெப்பநிலையில்  (25&nbsp;°ெசல்சியசு, 77&nbsp;°பாரன்ஹீட், அல்லது 298.15&nbsp;ெகல்வின்) இது 1.688 போல்ட்சுமேன் சமன்பாட்டின் *kT* கூறு அலகுகளுக்குச் சமமானதாகும்.

இந்த அலகானது அனைத்துலக முறை அலகுகளில் ஒன்றாக இல்லாவிடினும் இன்றும் பரவலாக வெப்ப இயக்கவியல் அளவுகளான வெப்ப இயக்கவியல் கட்டிலா ஆற்றல், ஆவியாதல் உள்ளீட்டு வெப்பம், உருகுதலின் உள்ளுறை வெப்பம் மற்றும் மின்மமாக்கும் ஆற்றல் போன்றவற்றைக் குறிப்பிட வேதியியலில் பயன்படுத்தப்படுகிறது. இதற்கான காரணமானது,  இந்த அலகானது, ஒரு வேதி வினையில் நேரடியாக அளவீட்டில் பயன்படுத்தப்படும் அலகுகளைக்  கொண்டுள்ளதால் ஏற்படும் எளிமைத்தன்மையேயாகும்.

## மேற்கோள்கள்

பகுப்பு:இயற்பியல் தொடர்பான குறுங்கட்டுரைகள்
பகுப்பு:வெப்ப இயக்கவியல்
அணித்தரவுக்கோப்பு

thumb|வலது|65px|இதன்  குறியீடு
**அணித்தரவுக்கோப்பு** (CSV = Comma-separated values / Character-separated values) என்பது கணியக் கணித்தலில் அதிக அளவு பயன்படும் கோப்பு வகைகளில் ஒன்றாகும். அட்டவணை வடிவில் உள்ள தரவுகளைக் கொண்டு,  விரிதாள் போன்ற அட்டவணை வடிவில்லாத, எளிய உரைக்கோப்பினை  உருவாக்கும் போது, இந்நுட்பம் பயன்படுகிறது. ஒரே வரிசையில் அமைந்த இரு வேறு கூறுகளை உடையத் தரவுகளானது, அதிக அளவில் காற்புள்ளிகளால் (comma) பிரிக்கப்படுகிறது. எனினும், அலைக்குறி(tilde) போன்ற குறியீடுகளும் இவ்வாறு பிரித்துக் காட்டப் பயன்படுத்தப்படுகிறது.

## கோப்பு அமைப்பு

எடுத்துக்காட்டாக, 
*அட்டவணை வடிவம்
::

*அணித்தரவுக்கோப்பு வடிவங்கள்
#'பெயர்', 'வயது', 'கல்வி', 'முகவரி'  (காற்புள்ளி)
#பெயர்~வயது~கல்வி~முகவரி (அலைக்குறி)

## மேற்கோள்கள்

பகுப்பு:கோப்பு வடிவங்கள்
பகுப்பு:கணினித் துறைச்சொற்கள்
யூடித் கமோரா கோகன்

**யூடித் கமோரா கோகன்** *(Judith Gamora Cohen)* ஓர் அமெரிக்க வானியலாளர் ஆவார். இவர் கலிபோர்னியா தொழில்நுட்பக் கழகத்தில் வானியல் துறைசார்ந்த கேட் வான் நூசு பேராசிரியராக உள்ளார்.

இவர் இராட்கிளிப் கல்லூரியில் கலை இளவல் பட்டமும் கலிபோர்னியா தொழில்நுட்பக் கழகத்தில் முனைவர் பட்டமும் பெற்றார். இவர் அரிசோனா பல்கலைக்கழகத்தில் அறிவியல் இளவல் பட்டமும் பெற்றுள்ளார்.  இவரது ஆராய்ச்சி விண்மீன்கள், பால்வெளிகளின் கட்டமைப்பும் படிமலர்ச்சியிலும் கெக் வான்காணகத்திற்கான கருவிகளை உருவாக்குதலிலும் அமைந்தது. இவரது ஆய்வு கால்டெக் மங்கிய பால்வெளி செம்பெயர்ச்சி அளக்கைத் திட்டத்தை வகுக்க வழிகோலியது.
 இவர் 200 அளவுக்கும் மேலாக ஆய்வுக் கட்டுரைகள் வெளியிட்டுள்ளார்.

இவர் தகவுறு கரோலின் எர்ழ்செல் விரிவுரையை விண்வெளித் தொலைநோக்கி அறிவியல் நிறுவனத்திலும் தகவுறு சிசிலியா பேய்னே கொபாசுச்கின் விரிவுரையை ஆர்வார்டு பல்கலைக்கழக வானியற்பியல் மையத்திலும் ஆற்றியுள்ளார்.

  
இவரது சில ஆய்வுகள் அச்சூடகத்தில் மக்கள்பரப்புக்கு எளிமையாக வெளியிடப்பட்டன.  இவர் கெக் வான்காணகத்தில் ஒருங்கொளி வழிகாட்டும் தகவமைவு ஒளியியல் முறைவழி, ஆந்திரமேடாவைச் செறிவாகச் சுற்றிவரும் பல விண்மீன் கொத்துகள் உண்மையில் கொத்துகளே அல்ல விளக்கிக் காட்டினார்.  இவரும் ஏவான் கிர்பியும் இணைந்து அருகில் உள்ள டிரையாங்குலம் எனும் குறும்பால்வெளி அதிலமைந்த கட்புலனாகும் விண்மீன்களின் எண்ணிக்கையோடு ஒப்பிடும்போது கூடுதலான பொருண்மையைப் பெற்றுள்ளதால் இது கரும்பொருண்மப் பால்வெளிக்கு எடுத்துகாட்டு வகையாகும் என நிறுவியுள்ளனர்.

## மேற்கோள்கள்

## வெளி இணைப்புகள்
*Cohen's Website  
*Cohen's Research Website
*Talk by Cohen

பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:1946 பிறப்புகள்
யூலி விண்டர் கான்சன்

**யூலி மேரி விண்டர் கான்சன் (Julie Marie Vinter Hansen)** (20 ஜூலை 1890 – 27 ஜூலை 1960) ஒரு டென்மார்க் வானியலாளர் ஆவார்.

## வாழ்க்கை

### இளமை
விண்டர் கான்சன் டென்மார்க்கில் உள்ல கோப்பனேகனில் பிறந்தார்.

### கல்வி

இவர் கோப்பனேகன் பல்கலைக்கழகத்தில் படிக்கும்போதே பலகலைக்கழகத்தின் வான்காணகத்தில் கணிப்பாளராகப் பணிக்கு அமர்த்தப்பட்டார்.  மின்னணு ஊழிக்கு முன்பு கணினியின் பணிகளை வானியலாளர்களின் வழிகாட்டுதலின்கீழ் மாந்தக் கணிப்பாளர்களே செய்தனர். பகலைக்கழகத்தில் இப்பணி அமர்த்தத்தை முதலில் பெற்றவர் இவரே ஆவார். பின்னர் இவர் 1922 இல் வான்காணக உதவியாளராக, அதாவது நோக்கீட்டாளராகப் பணியில் அமர்த்தப்பட்டார்.

## வாழ்க்கைப்பணி

### நோர்திக் வானியல் மீள்பார்வை இதழின் பதிப்பாசிரியர்

இவர் ஆற்றல் மிக்க பணியாளர் ஆவார். இயல்பான நோக்கிடுகள், நோக்கிடுகள் சார்ந்த பணிகளை மட்டுமல்லாமல் *Nordisk Astronomisk Tidsskrift* (நோர்திக் வானியல் மீள்பார்வை) இதழின் பதிப்புப் பணிகளையும் ஏற்று செய்தார்.

### பன்னாட்டு வானியல் ஒன்றியம்

இவர் பின்னர் பன்னாட்டு வானியல் ஒன்றியத்தின் தொலைவரிக் குழுமத்தின் இயக்குநரும் அதன் சுற்ற்றிக்கைகளின் பதிப்பாசிரியரும் ஆனார்.

### கோப்பனெகன் பல்கலைக்கழக வானியலாளர் பணி

இவர் 1939 அளவில் கோப்பனேகன் பல்கலைக்கழக வான்கானகத்தின் முதல்வானியலாளர் ஆனார். இவர் சிறுகோல்கள், வால்வெள்ளிகளின் துல்லியமான வட்டணைக் கணிப்பீடுகளுக்குப் பெயர்போனவர் ஆவார்.

### தகேயா பிரேண்டித் ரெய்செலெகாத் விருது

இவர் 1939 இல் தகேயா பிரேண்டித் இரெய்செலெகாத் விருதைப் பெற்றார். இவ்விருது கலை, அறிவியலில் பேரலவு பங்களிப்புகளை வழங்கிய பெண்மணிகளுக்கு வழங்கப்படுவதாகும்மிவர் இந்த விருது பணத்தில் (160, 000 அமெரிக்க டாலர்- 1ஒ,000 DKK) அமெரிக்காவில் இருந்து யப்பான் வரை சென்று மீண்டார்.  இவர் திரும்பும்போது 1940 இல் இரண்டாம் உலகப்போர் வெடித்ததால் இவரது வீடுநோக்கிய பயணம் கட்டுபாட்டுக்கு உள்ளானது.

### கலிபோர்னியா பல்கலைக்கழகப் பணி

இவருக்கு கலிபோர்னியா பல்கலைக்கழகம் மார்ட்டின் கெலோகு ஆய்வுநல்கையை வழங்கியது.  இது சிலகாலம் இவர் அமெரிக்காவில் பணிசெய்ய உதவியது.  மேலும் இவருக்கு 1940 இல் வானியலுக்கான ஆன்னி ஜம்ப் கெனான் விருது வழங்கப்பட்டது.

### டென்மார்கு திரும்புதல்

இவர் 1956 இல் தானிபுரோகு ஆணை நைட் பட்டம் பெற்றார்.  பிறகு இவர் 1960 வரை கோபானேகன் பல்கலைக்கழகத்தில் தன்பணியைத் தொடர்ந்தார்.

## இறப்பு

இவர் இயல்பான ஓய்வு பெறுவதற்குச் சில நாட்களுக்கு முன் தான் விரும்பி ஓய்வெடுக்கும் விடுமுறை இடமாகிய சுவிசு மலைச்சாரல் ஊரான மூரெனில் 1960 இல் மாரடைப்பால் இறந்தார். இவரது உடல் கோப்பனேகனில் அடக்கம் செய்யப்பட்டார். பீன்னிசு வானியலாளர் இலீசி ஒத்தெர்மா 1940 களில் கண்டறிந்த சிறுகோள் 1544 விண்டர் கான்சென்சியா இவரது நினைவாகப் பெயரிடப்பட்டது.

## தகைமைகளும் விருதுகளும்

* தகேயா பிரேண்டித் ரெய்செலெகாத் விருது.
* மார்ட்டின் கெலாகு ஆய்வுநல்கை
* தானிபுரோகு ஆணை நைட் பட்டம்

## மேற்கோள்கள்

## தகவல் வாயில்கள்
*

பகுப்பு:1890 பிறப்புகள்
பகுப்பு:1960 இறப்புகள்
பகுப்பு:டென்மார்க் வானியலாளர்கள்
பகுப்பு:டென்மார்க் பெண் அறிவியலாளர்கள்
பகுப்பு:பெண் வானியலாளர்கள்
யூடித் யங்

**யூடித் உரூபின் யங்** *(Judith (Rubin) Young)* (செப்டம்பர் 15, 1952 – மே 23, 2014) ஓர் அமெரிக்க இயற்பியலாளரும் வானியலாளரும். கல்வியியலாளரும் ஆவார்.  இவருக்கு அமெரிக்க இயற்பியல் கழகம் 1986 இல் உலகின் தலைசிறந்த இளம் இயற்பியலாளராகத் தேர்வு செய்து முதல் மரியா கோயெப்பர்ட்-மேயர் விருதை வழங்கியது. "இவரது முன்னோடிப் பால்வெளிக் கட்டமைப்பு ஆராய்ச்சி மிகத் தொடக்கநிலை CO உமிழ்வுப் பரவல் படம் வரைதலும் பிறகு தொடர்ந்து விரிவான மூலக்கூறு வளிமப் பரவலும் சார்ந்த அளக்கையும் அண்மைப் பால்வெளிகளின் விண்மீன்கள் உருவாக்கமும் அடங்கும்."

## வாழ்க்கை
  
இவர் நிக் இசட். சுகோவில்லியுடன் பால்வெளிகளின் தண்வளிம, கரிம ஓராக்சைடு  உள்ளடக்கத்தை கண்டறியும் ஆய்வில் கலந்துகொண்டார்.  இந்த இருவரும் பால்வெளிகளில் ஒளியும் வளிமமும் ஒரேவிகிதத்தில் பரவியுள்ளதைக் கண்டறிந்தனர்.  வளமான ஆராய்ச்சிதிறம் வாய்ந்த இளம்பெண் அறிவியலாள ரான  இவருக்கு 1982 இல் அமெரிக்க வானியல் கழகம் வானியலுக்கான ஆன்னி ஜம்ப் கெனான் விருதை வழங்கி சிறப்பு செய்தது.

இவர் ஆம்கெர்சுட்டில் உள்ல மசாசூசட் பலகலைக்கழகத்தில் இயற்பியல், வானியல் பேராசிரியராக உள்ளார். ஐவர் 130 க்கும் மேலாக ஆய்வுகளை வெளியிட்டுள்ளார்; 5 முனைவர் பட்ட மாணவருக்கும் 15 பட்ட மாணவருக்கும் ஆய்வு வழிகாட்டியாக இருந்துள்ளார்.   இவர் வானியலாளர் வேரா உரூபின், கணித உயிரியற்பியலாளர் இராபெர்ட் உரூபின் ஆகியோருக்கு மகளாக வாழ்சிங்டன் டி.சி நகரில் பிறந்தார்.  இவர் ஆர்வார்டு பல்கலைக்கழகத்தில் இருந்து வானியலில் தகைமையுறு இளங்கலைப் பட்டத்தைப் பெற்றார்.  இவர் மின்னசோட்டா பல்கலைக்கழகத்தில் இருந்து இயற்பியலில் முதுவர் பட்டமும் முனைவர் பட்டமும் பெற்றார்.  இவர் 1989 இல் இணைப்பேராசிரியராக பதவி உயர்வு பெற்றார்.   இவர் தன் சூரியச் சக்கர ஆய்வுத் திட்ட்த்துக்காக பெயர்பெற்றவர். இத்திட்ட நோக்கம் வானியல் அறிவை அடித்தட்டு மக்கள் வரைக் கொண்டுசென்று உமாசு வளாக விளையாட்டுக் களங்களில் பரப்புவதாகும் UMASS campus.  இவர் வானியகலுக்காக மட்டுமன்றி, உமாசு வளாகத்திலும் தான் வாழும் களமக்களிடமும் ஆற்றிய பணிகளுக்காகவும் புகழ்பெற்றவர்.

## சொந்த வாழ்க்கை

இவர் பெயர்பெற்ற வானியலாளராகிய வேரா உரூபின் குழந்தைகளில் ஒருவராவார்.

## மேற்கோள்கள்

பகுப்பு:1952 பிறப்புகள்
பகுப்பு:2014 இறப்புகள்
பகுப்பு:அமெரிக்க இயற்பியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
தட்டோன்

**தட்டோன்** தெற்கு மியான்மரில் உள்ள மொன் மாநிலத்தில் தென்நாசேரி சமவெளிகளில் அமைந்திருக்கும் ஒரு நகரம்.  இந்நகரத்தின் வழி மியான்மர் எட்டாம் தேசிய நெடுஞ்சாலை செல்கிறது. தேசியச் சாலை 85 உடனும் இணைக்கப்பட்டுள்ளது. யங்கோன் நகரத்தில் இருந்து 230 கி.மீ. தென்கிழக்கிலும் மற்றும் மாவலமயீனி நகரத்திலிருந்து 70 கி.மீ. வடக்கிலும் அமைந்திருக்கிறது. கிமு 4 ஆம் நூற்றாண்டு முதல் கிமு 11 ஆம் நூற்றாண்டின் மத்திய காலம் வரை தாடோன் இராச்சியத்தின் தலைநகரமாக இந்நகரம் இருந்தது

## பெயர்க்காரணம்
தட்டோன் என்பத ஒரு பர்மியப் பெயர். இந்தப் பெயர் மொன் பெயரான சாதும்மை குறிக்கும். இது சுதாமாபுரா என்ற பாலி மொழிப் பெயரில் இருந்து சுதாமா என்றாயிற்று. இந்தப் பெயரின் பொருள் *கடவுளர்களின் கூடம்*.

## வரலாறு
இப்போது இருக்கும் கீழ் பர்மாவில், 4 - 11 ஆம் நூற்றாண்டின் இடைபட்ட காலங்களில் மொன் இராச்சியம் ஆட்சிக்காலத்தில், தாடோன் இராச்சியத்தின் தலைநகரமாக தாடோன் இருந்தது. பர்மிய மற்றும் தாய் இன மக்களைப் போல நவீன காலத்து மொன் மக்கள் தங்களின் இனத்தை அடையாளம் காண முயன்றனர். தாடோன் வரலாற்று இராச்சியங்களின் படி சுவர்ணபூமி என்றழைக்கப்பட்டது.

## மேலும் பார்க்க
* மொன் மாநிலம்
* மியான்மரின் நிர்வாகப் பிரிவுகள்

## மேற்கோள்கள்

பகுப்பு:பர்மிய நகரங்கள்
சமூகவியலின் வரலாறு

**சமூகவியலின் வரலாறு**, சமூகவியல் துறை பிரெஞ்சுப் புரட்சிக்குச் சற்றுப் பிந்திய காலத்தில், அறிவொளிச் சிந்தனைகளில் இருந்து, சமூகத்தின் நேர்க்காட்சியிய அறிவியலாக உருவானதில் இருந்து தொடங்குகிறது. இதன் தோற்றத்துக்கு அறிவியல் மெய்யியலையும், அறிவு மெய்யியலையும், சார்ந்த பல்வேறு இயக்கங்கள் காரணமாக இருந்தன. விரிந்த நோக்கில், சமூகப் பகுப்பாய்வு, சமூகவியல் துறை உருவாவதற்கு முன்னமே பொதுவான மெய்யியலின் ஒரு பகுதியாகத் தோற்றம் பெற்றது. தற்காலப் புலமைசார் சமூகவியல், நவீனத்துவம், முதலாளித்துவம், நகராக்கம், பகுத்தறிவுமயமாதல், மதச்சார்பின்மையாதல், குடியேற்றவாதம், பேரரசுவாதம் ஆகியவற்றுக்கான ஒரு எதிர்வினையாகத் தோன்றியது. 19 ஆம் நூற்றாண்டுச் சமூகவியல், நவீன தேசிய அரசின் தோற்றம், அதன் உறுப்பு நிறுவனங்கள், அதன் சமூகமயமாக்க அலகுகள், அவற்றின் கண்காணிப்பு முறை ஆகியவை தொடர்பில் குறிப்பாக வலுவான ஆர்வம் கொண்டிருந்தது. அறிவொளிச் சிந்தனைகளைவிட, நவீனத்துவக் கருத்துருவே பெரும்பாலும், சமூகவியல் விடயங்களைச் செந்நெறி அரசியல் மெய்யியலில் இருந்து வேறுபடுத்தியது.

பல்வேறு கணியமுறைச் சமூக ஆய்வு நுட்பங்கள் அரசுகள், வணிக நிறுவனங்கள், அமைப்புகள் போன்றவற்றால் பொதுவாகப் பயன்படுத்தப்பட்டதுடன், பிற சமூக அறிவியல் துறைகளிலும் பயன்பட்டன. சமூக இயக்கம் தொடர்பான கோட்பாட்டு விளக்கங்களில் இருந்து விலகி, இது சமூக ஆய்வுக்குச் சமூகவியல் துறையில் இருந்து ஓரளவு சுதந்திரம் வழங்கியது. இதேபோல், "சமூக அறிவியல்" என்பது, மனிதர், இடைவினைகள், சமூகம், பண்பாடு போன்றவற்றை ஆய்வு செய்யும் பல்வேறுபட்ட துறைகளை உள்ளடக்கும் பொதுச் சொல்லாக ஆகியது.

## மேற்கோள்கள்

பகுப்பு:சமூகவியல்
மாத்ரிக பிரசாத் கொய்ராலா

**மாத்ரிக பிரசாத் கொய்ராலா** (**Matrika Prasad Koirala**) ( ; (1 சனவரி 1912 – 11 செப்டம்பர் 1997) இரண்டு முறை நேபாள நாட்டின் பிரதம அமைச்சராக பதவி வகித்தவர்.

## தனி நபர் வாழ்க்கை
கிருஷ்ண பிரசாத் கொய்ராலா - மோகனகுமாரி இணையருக்கு 1912ல் வாரணாசியில் பிறந்தவர். இவரது உடன்பிறப்புகளான விஸ்வேஷ்வர பிரசாத் கொய்ராலா மற்றும் கிரிஜா பிரசாத் கொய்ராலா, நேபாளத்தின் பிரதம அமைச்சர்களாக இருந்தவர்கள். இவரது மூன்றாவது உடன்பிறப்பான தாரினி பிரசாத் கொய்ராலா ஊடகவியளராக பணியாற்றியவர்.

## அரசியல் பணி
நேபாள இராச்சியத்திலிருந்து, பிரித்தானிய இந்தியாவிற்கு நாடு கடத்தப்பட்ட தன் தந்தையுடன், மாத்திரிக பிரசாத் கொய்ராலா, தன் தம்பியர்களுடன் இந்திய விடுதலை இயக்கத்தில் பங்கெடுத்து 1930களில் மூன்று மாதம் சிறை சென்றவர். வெள்ளையனே வெளியேறு இயக்கத்தின் போது, பீகார் மாகாணத்தின்  மூத்த காங்கிரஸ் தலைவர்கள் சிறையில் இருந்ததால், மாத்திரிக பிரசாத் கொய்ராலா, பிகார் மாநில காங்கிரஸ் கட்சியின் தலைவராக, டாக்டர் இராஜேந்திர பிரசாத்தால் நியமிக்கப்பட்டார்.

பின்னர் நேபாள இராச்சியத்திற்கு சென்று, ராணா வம்ச பிரதம அமைச்சர்களுக்கு எதிராக, தங்க பிரசாத் ஆச்சாரியா தலைமையில் போராட்டங்களில் பங்கெடுத்தார். ஏப்ரல் 1950ல்  மாத்திரிக பிரசாத் கொய்ராலா நேபாளி காங்கிரஸ் கட்சியின் முதல் தலைவரானார். 1951ல் நேபாள இராச்சியத்தில் ராணா வம்ச பரம்பரை பிரதமர் ஆட்சி முடிவுக்கு வந்த போது, 
மாத்திரிக பிரசாத் கொய்ராலா, நேபாள காங்கிரஸ் கட்சியின்   முதல்  பிரதம அமைச்சராக 
16 நவம்பர் 1951 முதல்	14 ஆகஸ்டு 1952 முடிய பதவி வகித்தார்.

1952ல் மாத்திரிக பிரசாத்  கொய்ராலா நேபாள அரசியலமைப்புச் சட்டத்திற்கு எதிராக செயல்பட்டார் எனக் குற்றம் சாட்டபப்ட்டு நேபாள காங்கிரஸ் கட்சியிலிருந்து விலக்கி வைக்கப்பட்டார்.

பின்னர் நேபாள பிரஜா கட்சியின் சார்பாக,  15 சூன் 1953 முதல்	14 ஏப்ரல் 1955 முடிய, மாத்திரிக பிரசாத் கொய்ராலா இரண்டாம் முறையாக பிரதம அமைச்சர் பதவி வகித்தார்.

மாத்திரிக பிரசாத்  கொய்லாரா, ஐக்கிய நாடுகள் அவையில்  நேபாளத்தின் பிரதிநிதியாகவும், 1961 - 1964 முடிய  ஐக்கிய அமெரிக்காவில் நேபாளத் தூதுவராகவும்  பணியாற்றினார்.

## இதனையும் காண்க
* நேபாள பிரதம அமைச்சர்கள்
* நேபாள புரட்சி, 1951
## மேற்கோள்கள்


பகுப்பு:1912 பிறப்புகள்
பகுப்பு:1997 இறப்புகள்
பகுப்பு:நேபாள பிரதம அமைச்சர்கள்
பகுப்பு:நேபாள அரசியல்வாதிகள்
பகுப்பு:நேபாள வரலாறு
மக்னீசியம் நைட்ரேட்டு

**மக்னீசியம் நைட்ரேட்டு** *(Magnesium nitrate)* என்பது  Mg(NO3)2(H2O)x என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். இங்குள்ள x = 6, 2, மற்றும் 0 என்ற எண்களால் பிரதியிடப்படுகிறது. இவை அனைத்துமே திண்மங்களாகும். நீரிலி வடிவ மக்னீசியம் நைட்ரேட்டு ஒரு நீருருறிஞ்சும் வேதிப்பொருளாகும். காற்றில் படும்போதே இது அறுநீரேற்றாக மாறும் தன்மை கொண்டது.  மக்னீசியம் நைட்ரேட்டு உப்புகள் அனைத்தும் தண்ணீரிலும் எத்தனாலிலும் கரைகின்றன.

## தோற்றம்

தண்ணீரில் எளிதில் கரையக்கூடிய சேர்மமாக இருப்பதால் இது சுரங்கங்களிலும், குகைகளிலும் அறு நீரேற்று வடிவ நைட்ரோமேக்னசைட்டு என்ற கனிம வடிவிலேயே தோன்றுகிறது .

## தயாரிப்பு

வணிகமுறையில் பயன்படும் மக்னீசியம் நைட்ரேட்டை நைட்ரிக் அமிலத்தை மக்னீசியம் உப்புகளுடன் சேர்த்து தயாரிக்கிறார்கள்.

## பயன்கள்

அடர் நைட்ரிக் அமிலம் தயாரிக்கும் போது நீர்நீக்க முகவராக மக்னீசியம் நைட்ரேட்டு பயன்படுத்தப்படுகிறது . 
10.5% நைட்ரசன் மற்றும் 9.4% மக்னீசியம் தனிமங்கள் சேர்ந்து உரங்களாக தயாரிக்கப்படுகின்றன. எனவே இவ்வுரத்தின் தரம் 10.5-0-0 + 9.4% Mg.எனப்படுகிறது. மக்னீசியம் நைட்ரேட்டு உரக் கலவைகளில் பொதுவாக அமோனியம் நைட்ரேட்டு, கால்சியம் நைட்ரேட்டு, பொட்டாசியம் நைட்ரேட்டு மற்றும் நுண் சத்துப் பொருள்கள் போன்றவை கலந்திருக்கும். இக்கலவை பைங்குடில் மற்றும் மண்ணில்லா வேளாண்மை வர்த்தகத்தில் பயன்படுத்தப்படுகிறது.

## வினைகள்

கார உலோக ஐதராக்சைடுடன் மக்னீசியம் நைட்ரேட்டு வினை புரிந்து தொடர்புடைய நைட்ரேட்டு உருவாகிறது.

: Mg(NO3)2 + 2 NaOH →  Mg(OH)2 + 2 NaNO3..

தண்ணீருடன் அதிக நாட்டத்தை மக்னீசியம் நைட்ரேட்டு பெற்றிருப்பதால், அறுநீரேற்றை சூடுபடுத்துவதால் உப்பில் நீர் நீக்கம் நிகழ்வதில்லை. மாறாக மக்னீசியம் ஆக்சைடு, ஆக்சிசன் மற்றும் நைட்ரசன் ஆக்சைடுகளாக சிதைவடைதல் நிகழ்கிறது. 
 
:2 Mg(NO3)2 → 2 MgO + 4 NO2 + O2..

தண்ணீருடன் கலந்துள்ள நைட்ரசன் ஆக்சைடுகளை ஈர்த்துக் கொள்ளுதல் நைட்ரிக் அமிலத்தை தயரிப்பதற்கான ஒரு வழி முறையாகும். இம்முறை திறனுள்ள வினையாகக் கருதப்படுவதில்லை. இருப்பினும் வலிமையான அமிலங்கள் எதுவும் இம்முறைக்கு அத்தியாவசியமில்லை. சில சந்தர்ப்பங்களில் நீரகற்றியாகவும் இதைப் பயன்படுத்துகின்றனர்.

## மேற்கோள்கள்

*Liquid Chemistry
*Nitromagnesite Mineral Data
*Magnesium Nitrate MSDS 

பகுப்பு:மக்னீசியம் சேர்மங்கள்
பகுப்பு:நைட்ரேட்டுகள்
பகுப்பு:ஆக்சிசனேற்றிகள்
நேர்க்காட்சியியம்

**நேர்க்காட்சியியம்** என்பது, ஐயத்துக்கு இடமில்லாத அறிவு இயற்கைத் தோற்றப்பாடுகளையும், அவற்றின் இயல்புகளையும், தொடர்புகளையும் அடிப்படையாகக் கொண்டது என்று கூறும் மெய்யியல் கோட்பாடு ஆகும். ஆகவே, புலன்வழிப் பட்டறிவுகள் மூலம் கிடைக்கும் தகவல்களை பகுத்தறிதல், ஏரணம் என்பவற்றினூடாக விளக்குவதே எல்லா நிச்சயமான அறிவுகளினதும் மூலம் ஆகும். புலன்களின் ஊடாகக் கிடைக்கும் உறுதிப்படுத்திய தரவுகள் பட்டறிவுச் சான்றுகள் எனப்படுகின்றன. எனவே நேர்க்காட்சியியம் பட்டறிவியத்தை அடிப்படையாகக் கொண்டது. இது **நேர்க்காட்சிவாதம்**, **புலனெறியியம்**, **புலநெறிவாதம்** போன்ற பெயர்களாலும் அழைக்கப்படுகின்றது.

நேர்க்காட்சியியத்தின்படி சமூகமும், பௌதீக உலகைப்போல் பொது விதிகளின் அடிப்படையிலேயே இயங்குகிறது. அகநோக்கு, உள்ளுணர்வு என்பன சார்ந்த அறிவுகளையும் அதேபோல், மீவியற்பிய, இறையியல் அறிவுகளையும் நேர்க்காட்சியியம் ஏற்றுக்கொள்வதில்லை. நேர்க்காட்சியியத்தின் அணுகுமுறை மேற்கு நாட்டுச் சிந்தனை வரலாற்றில் தொடர்ந்து காணப்படுகின்ற கருப்பொருளாக இருந்துவருகின்றபோதும், தற்கால நோக்கிலான அணுகுமுறை 19 ஆம் நூற்றாண்டின் தொடக்கத்தில் மெய்யியலாளரான அகசுத்தே காம்டேயினால் உருவாக்கப்பட்டது. எந்த அளவுக்குப் பௌதீக உலகு புவியீர்ப்பையும், பிற விதிகளையும் அடிப்படையாகக் கொண்டு இயங்குகிறதோ சமூகமும் அவ்வாறே என காம்டே வாதிட்டதுடன், நேர்க்காட்சியியத்தை ஒரு மனிதநேய மதமாக வளர்த்தெடுத்தார்.

## மேற்கோள்கள்

பகுப்பு:மெய்யியல்
யூன் சென்

}
|-
|  || அக்தோபர் 2, 1994 ||  
|-
|  || அக்தோபர் 9, 1996 ||  
|-
|  || பிப்ரவரி 3, 1997 ||  
|-
|  || ஆகத்து 29, 1995 ||  
|-
|  || அக்தோபர் 8, 1996 ||  
|-
|  || ஆகத்து 31, 1995 ||  
|-
|  || பிப்ரவரி 6, 1997 ||  
|-
| 79360 Sila-Nunam || பிப்ரவரி 3, 1997 ||  
|-
|  || அக்தோபர் 8, 1996 ||  
|-
! colspan=3 style="font-weight: normal; text-align: left; padding: 4px 12px;" |  டேவிட் சி. யெவிட்டுடன் இணைந்து சாடு திருயில்லோவுடன் இணைந்து ஜேன் உலூவுடன் இணைந்து]]
|}

**யூன் சென்** *(Jun Chen)* ஒரு சீன-அமெரிக்க வானியலாளர் ஆவார். இவர் பத்து சிறுகோள்களைக் கண்டுபிடித்துள்ளார்.

இவர் 1990 இல் பீக்கிங் பல்கலைக்கழகத்தில் இளம் அறிவியல் பட்டம் பெற்றார். முனைவர் பட்டத்தைக் கவாய் பல்கலைக்கழகத்தில் 1997 இல் பெற்றார். இவர் டேவிடு யெவிட்டுடனும் ஜேன் உலூவுடனும் மற்ற வானியலாளருடனும்  இணைந்து, பல கியூப்பர் பட்டை வான்பொருள்களை இணைகண்டுபிடிப்பாகக் கண்டுபிடித்துள்ளார். The Minor Planet Center credits her with the co-discovery of 10 minor planets during 1994–1997.

இவர் இப்போது தனியர் தொழிலகம் ஒன்றில் மென்பொருள் உருவாக்குநராகப் பணிபுரிகிறார்.

## References
 

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:சீன வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:நெப்டியூன் கடப்பு வான்பொருள் கண்டுபிடிப்பாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:பெண் வானியலாளர்கள்
பகுப்பு:பெண் கோள் அறிவியலாளர்கள்
மெரீமே சாதிது

**மெரீமே சாதிது** *(Merieme Chadid)* (பிறப்பு: அக்தோபர் 11, 1969, காசாபிளாங்கா) ஒரு மொராக்கோ வானியலாளரும் அறிவியல் தேட்டரும் ஆராய்ச்சியாளரும் ஆவார். இவர் அண்டார்க்ட்இகாவில் உள்ல தோமே சார்லீயைச் சார்ந்தவர். இவர் 2006 இல் அண்டார்க்டிகாவின் நட்டநடுப் பகுதியில் பன்னாட்டு அறிவியல் திட்ட்த்துக்காக பெரிய வானியல் காணகத்தை நிறுவும் குழுவுக்குத் தலைமை தாங்கினார்.

## வாழ்க்கைப்பணி

இவர் தன் முனைவர் பட்டத்தை 1996 இல் தவுலவுசுவில் உள்ள பவுல் சபாத்தியேர் பல்கலைக்கழகத்தில் பெற்றார். துடிவிண்மீன்களின் மீயொலி அதிர்ச்சி அலைகளைக் கண்டுபிடித்து விளக்கியதற்காக இவருக்கு முனைவர் பட்டம் வழங்கப்பட்டது.  பிறகு இவர் மான்ட்பெலியரில் உள்ள தேசிய அறிவியல் ஆராய்ச்சி மையத்தில் (Centre national de la recherche scientifique) சேர்ந்தார்.  இவர் 1998 முதல் 2001 வரையில் சிலியில் உள்ள மீப்பெரு தொலைநோக்கியை நிறுவினார்.  இவர் 2002 இல் தேசிய வானியல் மன்றத்தில் (Conseil national des Astronomes) சேர்ந்தார்.

அண்டார்க்டிகாவின் நட்டநடுப் பகுதியில் அமைந்த டோம் சி எனும் ஒரு புதிய வான்காணகத்தில் தொலைநோக்கிகளை 2006 இல் நிறுவ ஒரு குழுவைத் தலைமை தாங்கிச் சென்றார்.  இவர் தான் அண்டார்க்டிகா சென்ற முதல் எண்மணியும் மொராக்கோவின் கொடியைப் புவியின் தென்முனையில் நட்டவரும் ஆவார்.

## மேற்கோள்கள்

பகுப்பு:1969 பிறப்புகள்
பகுப்பு:மொராக்கோ அறிவியலாளர்கள்
பகுப்பு:வாழும் மக்கள்
பகுப்பு:மொராக்கோ வானியலாளர்கள்
பகுப்பு:பெண் வானியலாளர்கள்
பகுப்பு:அண்டார்க்டிக் அறிவியலாளர்கள்
பகுப்பு:மொராக்கோ பெண் அறிவியலாளர்கள்
பகுப்பு:அண்டார்க்டிக் பெண் அறிவியலாளர்கள்
இரெபேக்கா எல்சன்

**இரெபேக்கா ஆன்னி வுட் எல்சன்** *(Rebecca Anne Wood Elson)* (2 ஜனவரி 1960 &ndash; 19 மே 1999) ஒரு கனடிய அமெரிக்க வானியலாளரும் எழுத்தாளரும் ஆவார்.

குவிபெக், மாண்ட்ரீலில் பிறந்த இவர், தன் பதினாட்டை அகவையிலேயே புவியியலாளராகிய தன் தந்தையாருடன் அவரது கள் ஆய்வுகளுக்காக கனடாவுக்குப் பலமுறை சென்றுள்ளார். இவர் முதலில் உயிரியலைத் தேர்வுசெய்தாலும் (குறிப்பாக மரபியலில் ஆர்வம் காட்டினாலும்) பின்னர் வானியலுக்கு மாறி சுமித் கல்லூரியில் வானியலில் இளவல் பட்டம் பெற்றார். இங்கே இவரது ஆசிரியராக வாடிரவுட் சீட்டர் விளங்கினார். இவரது பட்டப்படிப்பில் எடின்பர்கில் உள்ள ஆந்திரூ பல்கலைகழகத்தில் பணியமர்த்தமும் உள்ளடக்கியதாகும். இவர் பிரித்தானியக் கொலம்பியா பல்கலைக்கழகத்தில் இயற்பியலில் முதுவர் பட்டம் பெற்றார். பின்னர் கேம்பிரிட்ஜ் பல்கலைக்கழகத்தில் சேர்ந்தார். அங்கு இவருக்கு நியூட்டன் மாணவ நல்கை கிடைத்தது. அங்கே இவர் தன் முனைவர் பட்டத்தை வானியலில் பெற்றார். முனைவர் பட்டப்படிப்பின்போதே இவர் கேபெராவில் உள்ள மவுண்ட் சுத்திரான்போ வானிகாணகத்தில்  கென் பிரீமன் கீழ் பணிபுரிந்துள்லார். இவர் தன் முதுமுனைவர் படிப்பை ஜான் நேத்தா பக்கல் மேற்பார்வையில் உயராய்வு நிறுவனத்தில் மேற்கொண்டார்.  இவர் 1989 இல் இராடுகிளிப் கல்லூரியில் பண்டிங் ஆய்வுநல்கையைப் பெற்றார். இங்கு இவர் ஆக்கநிலை எழுதலைப் பற்றிப் பாடம் எடுத்தார். இவர் 1990 களில் கேம்பிரிட்ஜ் வானியல் நிறுவணத்துக்கு வந்து ஆய்வுப் பொறுப்பை ஏற்று தன் எஞ்சிய வாழ்க்கையை அங்கேயே கழித்தார். இவர் ஆய்வு பேரியல் பால்வெளிக் கொத்துகள், வான்வேதியியல் (வேதியியல் படிமலர்ச்சி), பால்வெளி உருவாக்கம் ஆகிய புலங்களில் அமைந்தது. 1990 இல் அபுள் விண்வெளி ஆய்வு மையம் முதல் நோக்கீட்டுப் படிமங்களை வெளியிட்டது. வானியலாலர்கள் அப்படிமங்கள் விண்வெளித் தொலைநோக்கி ஆடியின் பிறழ்வுகளால் வீணாகியதால் மிகவும் கவலைப்பட நேர்ந்தது. என்றாலும், தொலைநோக்கி பழுது பார்க்கப்பட்டதும் எடுக்கப்பட்ட படிமங்கள் வானியல் ஆய்வை முடுக்கிவிட்டது. அப்போது பேரளவு நிதி ஒதுக்கீடு எல்சன் குழுவுக்கே கிடைத்தது.

இவர் தன் 29 ஆம் அகவையில் புற்றுநோய்க்கு ஆட்பட்டார். உரிய மருத்துவம் பெற்றதும் நோய் அடங்கியது. இவர் 1996 இல் இத்தாலிய ஓவியராகிய ஏஞ்சலோ தி சின்ழ்சியாவை மணந்தார். என்றாலும், விரைவிலேயே புற்றுநோய் இவரை மீண்டும் தாக்கியது. இவர் புற்றுநோயால் 1999 இல் தன் 39 ஆம் அகவையில் இறந்தார்.

இவர் தன் பதின் அகவைகளில் இருந்து இதுவரை எழுதிய கவிதைகள் இறப்புக்குப் பின்னர் 2001 இல் பிரித்தானியாவில் வெளியிடப்பட்டன. இந்தக் கவிதை நூலின் தலைப்பு*இன்னலைத் தாண்டும் பொறுப்பு*  என்பதாகும். இந்நூல் 2002 இல் மீண்டும் அமெரிக்காவில் வெளியிடப்பட்டது. இந்தக் கவிதைத் தொகுப்பு அவ்வாண்டின் சிறந்த நூலாக பொருளியலாளர் இதழ் தேர்வு செய்தது.

இவர் அவரது குறுகிய வாழ்நாளில் 52 அறிவியல் ஆய்வுத்தாள்களை வெளியிட்டுள்லார்.

## நூல்தொகை
* *A Responsibility to Awe* (2001) 
## மேற்கோள்கள்

## வெளி இணைப்புகள்
* Samples of Elson's poetry  from Chabot College
* "A critical moment in stellar evolution", a bulletin from the journal Nature describing research by Elson

பகுப்பு:1960 பிறப்புகள்
பகுப்பு:1999 இறப்புகள்
பகுப்பு:கனடிய வானியலாளர்கள்
பகுப்பு:கனடியப் பெண் அறிவியலாளர்கள்
பகுப்பு:பெண் கவிஞர்கள்
பகுப்பு:பெண் வானியலாளர்கள்
யாயேல் நாசே

**யாயேல் நாசே** *(Yaël Nazé)* ஒரு பெல்ஜிய வானியற்பியலாளர் ஆவார். இவர் இலீகே பல்கலைக்கழகத்தில் பணிபுரிகிறார். இவர் உயர்பொருண்மாஇ விண்மீன்களைப் பற்றியும் அவற்றின் சூழலுடனான ஊடாட்டம் பற்றியும் ஆய்வு செய்கிறார்.

## வாழ்க்கை
விண்மீன்களைப் பார்த்து மகிழும் பெஇல்ஜியத்தின் ஏழ்மையான பகுதியில் பிறந்து வளர்ந்தவர் ஆவார். பத்தாம் அக்வையில் இவர் வானிலையியலில் ஆர்வம் கொண்டிருந்தாலும் பின்னர் பன்னிரண்டாம் அகவைக்குள் வானியலுக்கு மாறினார். இவர் 2004 மார்ச்சில் முனைவர் பட்டம் பெற்று, 2009 இல் இருந்து  FNRS ஆய்வாளர் தகுதியுற்றார். இவர் தன் ஓய்வு நேரத்தை அறியலை மக்களிடம் கருத்தரங்குகள். அசைவூட்டங்கள், காட்சியரங்குகள், கட்டுரைகள் வாயிலாகப் பரப்புகிறார். இவர் பல நூல்களை எழுதி பல விருதுகளை ஈட்டியுள்ளர். Her scientific work has been just as rewarded and repeatedly so.

## நூல்தொகை
* *Les couleurs de l'Univers*, Belin, 2005 (prix d'astronomie de Haute Maurienne 2006,  prix biennal Hainuyer de vulgarisation scientifique 2006)
* *L'astronomie au féminin*, Vuibert, 2006 et CNRS éditions, 2014 (plume d'or 2006, prix Verdickt-Rijdams 2007)
* *Histoire du télescope, la contemplation de l'Univers des premiers instruments aux actuelles machines célestes*,Vuibert, 2009
* *L'astronomie des anciens*, Belin, 2009 (prix Jean-Rostand 2009)
* *Cahier d'exploration du ciel I. Découvrir l'Univers*,  Réjouisciences, 2009
* *Cahier d'exploration du ciel II. Mesurer l'Univers*,  Réjouisciences, 2012
* *La cuisine du cosmos - cahier de (g)astronomie*, Réjouisciences,  2012
* *Voyager dans l'espace*, CNRS éditions, 2013 (:fr:prix Roberval, 2014)
* *A la recherches d'autres mondes - les exoplanètes*, Académie Royale de Belgique - éditions, collection academie en poche, Octobre 2013
* *Art & Astronomie - Impressions célestes*, Omnisciences, octobre 2015

## வெளி இணைப்புகள்
* Professional page of Yaël Nazé, in the place of the university of Liège
* Smart publications of Yaël Nazé, in the database ADS
* The&nbsp;astronomy to the feminine&nbsp;conference of Yaël Nazé (5 January 2010) video CERIMES / IAP.
* Conference of Yaël Nazé on the solar System (Brest, 17 October 2012)

## மேற்கோள்கள்


பகுப்பு:பெல்ஜிய வானியலாளர்கள்
பகுப்பு:பெல்ஜியப் பெண் அறிவியலாளர்கள்
பகுப்பு:வாழும் மக்கள்
பகுப்பு:பெண் வானியலாளர்கள்
டி. கே. எஸ். நடராஜன்

**டிகேஎஸ். நடராஜன்** (23 சூலை 1933 – 5 மே 2021) என்பவர் தமிழகத் திரைப்பட நடிகர் மற்றும் தெம்மாங்கு பாடகர் ஆவார். தமிழ் நாடகத்துறையில் புகழ்வாய்ந்த டிகேஎஸ் கலைக்குழுவில், இவர் சிறுவனாக இருந்தபோது சேர்ந்து நடித்ததால் நடராஜன் என்ற இவரது பெயருக்கு முன்னாள் டிகேஎஸ் என்ற அடைமொழியோடு டிகேஎஸ். நடராஜன் என அழைக்கப்படுகிறார்.

## நடிகராக
1954 இல் வெளியான ஸ்ரீதர் வசனம் எழுதிய ரத்தபாசம் படத்தில் டிகேஎஸ் நடராஜன் திரைப்பட நடிகராக அறிமுகம் ஆனார். அதன்பின் நாடோடி, நீதிக்கு தலைவணங்கு, பொன்னகரம், தேன் கிண்ணம், கண்காட்சி, பகடை பனிரெண்டு, ராணி தேனீ, ஆடு புலி ஆட்டம், பட்டம் பறக்கட்டும், மங்களவாத்தியம், உதயகீதம், ஆனந்த கண்ணீர் , இதோ எந்தன் தெய்வம், காதல் பரிசு போன்ற 500இற்கும் மேற்பட்ட படங்களில் நடித்துள்ளார்.

## பாடகராக
வாங்க மாப்பிள்ளை வாங்க படத்தில் தெம்மாங்கு பாடலாக சங்கர் கணேஷ் இசையில் டிகேஎஸ் நடராஜன் பாடிய 'என்னடி முனியம்மா உன் கண்ணுல மையி' என்ற பாடல் தான் அவரைத் தமிழகம் முழுவதும் அடையாளப்படுத்தியது. "கொட்டாம்பட்டி ரோட்டிலே " என்ற அடுத்த பாடலும் பெரும் புகழைப் பெற்றுத் தந்தது. இதனைத் தொடர்ந்து டிகேஎஸ் நடராஜன் தெம்மாங்கு கச்சேரிகளில் பாட ஆரம்பித்தார். அவர் பாடிய என்னடி முனியம்மா பாடல் நடிகர் அர்ஜுன் நடித்த 'வாத்தியார்' படத்தில் மீள்கலப்பு (remix) செய்திருந்தார்கள். அந்த பாடலிலும் டிகேஎஸ் நடராஜன் நடித்திருந்தார்.

## மறைவு
நடராஜன் 2021 மே 5 அன்று சைதாப்பேட்டையில் உள்ள அவரது இல்லத்தில் தனது 87-வது அகவையில் காலமானார்.

## மேற்கோள்கள்

பகுப்பு:1933 பிறப்புகள்
பகுப்பு:2021 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ் நாட்டுப்புறப் பாடகர்கள்
எளிய திரைநிகழ்வி

**எளிய திரைநிகழ்வி** / *சிம்பிள்சிகிரின்ரெக்கார்டர்* (SimpleScreenRecorder) என்பது லினக்சை அடிப்படைக் கொண்டு இயங்கும் கணினிகளுக்காக உருவாக்கப்பட்டது. எனினும், இது பலவித இயக்குதளங்களிலும் செயற்படவல்ல மொழியால் (Qt software) எழுதப்பட்டுள்ளது. வி. எல். சி. ( ffmpeg/avconv, VLC) போன்ற திரைநிகழ்விகளுக்கு மாற்றாக திகழ்கிறது.

இந்த பயன்பாட்டு மென்பொருள், பல்புரியாக்கம்(multithreading) நுட்பத்தைக் கையாண்டு இயங்குவதால், குறைந்த திறனுள்ள கணினிகளிலும், இதன் திறன் சிறப்பாக செயல்படுகிறது. ஒரு பயனரின் விருப்பத்திற்கு ஏற்ப ஒளி, ஒலி அமைப்புகளை கட்டமைத்துக் கொள்ளலாம். தவறான ஒளி, ஒலி தேர்ந்தெடுப்பை, ஒரு பயனர் தேர்ந்தெடுத்தால், அத்தவற்றை இந்த மென்பொருள் இயங்குவதற்கு முன்பேயே சுட்டுகிறது. இதனால் விருப்பத்திற்கு ஏற்ப webm, MP4, MKV வடிவில் திரை நிகழ்வினைப் பெற இயலும். ஒரு நிமிடத்திற்கு ஏறத்தாழ 15-18 மெகாபைட்டுகள் சேமிப்பிடத்தை, தனது கோப்புக்கு எடுத்துக் கொள்கிறது.

## மேற்கோள்கள்

பகுப்பு:லினக்சு மென்பொருட்கள்
இராபின் கானூப்

**இராபின் எம். கானூப்** *(Robin M. Canup)* (பிறப்பு: நவன்பர் 20, 1968) ஓர் அமெரிக்க வானியற்பியலாளர் ஆவார். இவர் இளமறிவியல் பட்டத்தை டியூக் பல்கலைக்கழகத்திலும் முனைவர் பட்டத்தை பவுள்டரில் அமைந்த கொலராடோ பல்கலைக்கழகத்திலும் பெற்றார். இவரது முதன்மையான ஆராய்ச்சிப் பகுதி கோளகள், நிலாக்களின் தோற்றங்கள் பற்றியதாகும். இவருக்கு 2003இல் ஆரோல்டு சி. யூரே பரிசு வழங்கப்பட்டது.

இவர் தன் ஆய்வுக்கு பெருங்கணத்தாக்கல் அல்லது பெருமொத்தல் கருதுகோளைப் பயன்படுத்தி, படிம ஓர்வு, ஒப்புருவாக்கம் ஆகிய முறைகளால் உண்மையில் கோள் மொத்தல்கள் உருவாதலினை விளக்குகிறார். இவர் புவியும் அதன் நிலாவும் ஏற்கெனவே நிலவிய இருகோள்கள் மொத்தும்போது உருவாகின என வாதிடுகிறார். மேலும் இவை இரண்டும் செவ்வாயைவிட பெரியனவாக இருந்தன என்கிறார். மொத்தலுக்குப் பின் புவி சுற்றியமைந்த பொருள்திரளின் வட்டு நிலாவாகியது என்கிறார். இவர் புவி, நிலா தோற்றம் பற்றிய நூலொன்றை எழுதியுள்ளார். கானுப் பெருமொத்தல் கருதுகோளைப் பயன்படுத்தி புளூட்டோவும் அதன் நிலாவான சாரனும் உருவாகியதையும் விளக்கிக் கட்டுரையாக வெளியிட்டுள்ளார்.

இவர் பாலே நடனத்தில் வல்லவர். தனது ஆய்வுரையை முடித்த்தும் ஒருவாரத்துக்கு பவுள்ட்ரில் பாலே நடனம் ஆடியுள்ளார்.

## நூல்தொகை
*
* (member of Space Studies board)

## மேற்கோள்கள்

## வெளி இணைப்புகள்
* from National Academy of Sciences

பகுப்பு:1968 பிறப்புகள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:அமெரிக்கப் பெண் அறிவியலாளர்கள்
மோகன் சம்செர் ஜங் பகதூர் ராணா

**மோகன் சம்செர் ஜங் பகதூர் ராணா** (**Mohan Shumsher Jung Bahadur Rana**) () (23 டிசம்பர் 1885 – 6 சனவரி 1967) (பதவிக் காலம்: 30 ஏப்ரல் 1948 - 12 நவம்பர் 1951)
நேபாள இராச்சியத்தின் 17வது பிரதம அமைச்சராகவும், வெளியுறவுத் துறை அமைச்சராகவும்  30 ஏப்ரல் 1948 முதல் 12 நவம்பர் 1951 முடிய பணியாற்றியவர். இவர் நேபாள இராச்சியத்தின் ராணா வம்சத்தின்   இறுதி பரம்பரி பிரதம அமைச்சர் ஆவார்.

1950ல் நேபாள பிரதம அமைச்சர் மோகன் சம்செர் பகதூர் ராணாவின் சர்வாதிகார நிர்வாகத்திற்கு எதிராக, நேபாள மன்னர் திரிபுவன்,   பட்டத்து இளவரசன் மகேந்திரா மற்றும் மூத்த பேரன் பிரேந்திராவுடன் இந்தியாவில் அடைக்கலம் புகுந்தார். அந்நேரத்தில் மகேந்திராவின் மூன்றறை வயது இளைய மகன் ஞானேந்திரா, நேபாள மன்னராக, மோகன் சம்செர் பகதூர் ராணாவால் முடிசூட்டப்பட்டார்.

இந்திய அரசு, நேபாள பிரதம அமைச்சர் சம்செர் பகதூர் ராணா, நேபாள காங்கிரஸ் மற்றும் நேபாள மன்னர் திரிபுவன் ஆகியோர்களுக்கு ஏற்பட்ட உடன்படிக்கையின் படி, 1951ல் மன்னர் திரிபுவன் நேபாளம் திரும்பி மன்னராக பதவியேற்றார்.

1951களின் முடிவில் நேபாளி காங்கிரஸ் கட்சியின் ஆதரவால், நேபாள இராச்சியத்தில் ராணா வம்சத்தின் பரம்பரை ஆட்சி ஒழிக்கப்பட்டதால் மோகன் சம்செர் பகதூர் ராண பிரதம அமைச்சர் பதவியிழந்ததால், நேபாளி காங்கிரஸ் கட்சியின் மாத்ரிக பிரசாத் கொய்ராலா, 16 நவம்பர் 1951ல் நேபாள பிரதம அமைச்சராக பதவியேற்றார்.

## இறப்பு
பிரதமர் அமைச்சர் பதவி இழந்த மோகன் பகதூர் ராணா, நேபாளத்திலிருந்து வெளியேறி, இந்தியாவின் பெங்களூரில் தங்கியிருந்த போது, 1967ல் இறந்தார்.
 
## இதனையும் காண்க
* நேபாள பிரதம அமைச்சர்கள்

## மேற்கோள்கள்

|-

பகுப்பு:1885 பிறப்புகள்
பகுப்பு:1967 இறப்புகள்
பகுப்பு:நேபாள பிரதம அமைச்சர்கள்
குன்னூர் சிவசுப்ரமணியசுவாமி திருக்கோயில், நீலகிரி

**குன்னூர் சிவசுப்ரமணியசுவாமி திருக்கோயில், நீலகிரி** நீலகிரி மாவட்டம் குன்னூர் என்னும் ஊரில் அமைந்துள்ளது. 

## திருவிழா
சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை,தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர்.  ஆகிய விழா நாட்களில் உற்சவங்கள் நடக்கிறது.

## திறக்கும் நேரம்
காலை 6 மணி முதல் 12.30 மணி வரை,மாலை 4 மணி முதல் இரவு 8.30 மணி வரை திறந்திருக்கும். விசேஷ நாட்களில் 9 மணி வரை நடை திறந்திருக்கும்.

## வெளி இணைப்புகள்
* கோயில் பற்றி தினமலர் நாளிதழில்

பகுப்பு:நீலகிரி மாவட்டத்திலுள்ள முருகன் கோயில்கள்‎
சூரிய பகதூர் தாபா

**சூரிய பகதூர் தாபா** (**Surya Bahadur Thapa**) (; 21 மார்ச் 1928 –  15 ஏப்ரல் 2015), நேபாள நாட்டின்  மூன்று நேபாள மன்னர்களின் ஆட்சியில்,  ஐந்து முறை பிரதம அமைச்சராக பதவி வகித்தவர். நேபாள அரசியலில் ஐம்பது ஆண்டுகள் கோலோச்சிய இவர் **நேபாள ராஷ்டிரிய பிரஜாதந்திரக் கட்சி** மற்றும்  **நேபாள ராஷ்டிரிய ஜனசக்தி கட்சி**யின் அரசியல்வாதி ஆவார்.

## மேற்கோள்கள்


பகுப்பு:1928 பிறப்புகள்
பகுப்பு:2015 இறப்புகள்
பகுப்பு:நேபாள பிரதம அமைச்சர்கள்
பகுப்பு:நேபாள அரசியல்வாதிகள்
யூரோப்பியம்(III) நைட்ரேட்டு

**யூரோப்பியம்(III) நைட்ரேட்டு** *(Europium(III) nitrate)* என்பது Eu(NO3)3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதனுடைய அறுநீரேற்று வடிவம் பொதுவாகக் காணப்படும் நைட்ரேட்டு வடிவமாகும். இது நிறம்ற்றும் நீர் உறிஞ்சும் தன்மையும் கொண்டிருக்கிறது.
 
## தயாரிப்பு

யூரோப்பியம்(III) ஆக்சைடை நீர்த்த நைட்ரிக் அமிலத்தில் கரைத்தால் யூரோப்பியம்(III) நைட்ரேட்டு உருவாகிறது 
: Eu2O3 + 6 HNO3 = 2 Eu(NO3)3 + 3 H2O.

யூரோப்பியம்(III) நைட்ரேட்டு சில ஈந்தணைவிகளுடன் சேர்ந்து வினைபுரிந்து அனைவுச் சேர்மங்களைத் தருகிறது. 1,2,3-டிரைமெசிக் அமிலத்துடன் நீர்வெப்ப நிபந்தனைகளுக்கு உட்பட்டு இது வினைபுரிந்து ஒருங்கிணைவுப் பலபடியாக யுரோப்பியம் உலோக-கரிமக் கட்டமைப்பை உருவாக்குகிறது .

## மேற்கோள்கள்

பகுப்பு:யூரோப்பியம்(III) சேர்மங்கள்
பகுப்பு:நைட்ரேட்டுகள்
தாமோதர பாண்டே

**தாமோதர பாண்டே** (**Damodar Pande**) () (1752 &ndash; மார்ச் 13, 1804) ஷா வம்ச, நேபாள இராச்சியத்தின் மன்னர் கீர்வான் யுத்த விக்ரம் ஷாவின் முதல் பிரதம அமைச்சராக, 1799 முதல்  1804 முடிய பதவி வகித்தவர்.

இவரின் தந்தை கலு பாண்டே, நேபாள இராச்சியத்தை நிறுவிய மன்னர் பிரிதிவி நாராயணன் ஷாவின்  **கஜி**  எனும் பதவியில் அமைச்சர் இருந்தவர். தாமோதர பாண்டே, இமயமலை  சத்திரிய இனங்களில் ஒன்றான சேத்திரி பிரிவைச் சேர்ந்தவர்.

1752ல் கோர்காவில் பிறந்த தாமோதர பாண்டே, சீன - நேபாளப் போரின் போது, நேபாளப் படைத்தலைவராக பணியாற்றியவர்.

## அரசியல்
நேபாள மன்னர் ராணா பகதூர் ஷாவிற்கு (ஆட்சிக் காலம்: 1777 - 1799)  எதிரான மக்கள் போராட்டத்தால் வாரணாசிக்கு நாடு கடத்தப்பட்ட போது, சிறு குழந்தையாக இருந்த கீர்வான் யுத்த விக்ரம் ஷாவை அரியணை ஏற்றி, அவரது மெய்காப்பாளராகவும், அமைச்சராகவும் தாமோதர பாண்டே நியமிக்கப்பட்டார்.
 
4 மார்ச் 1804ல் முன்னாள் மன்னர் ராணா பகதூர் ஷா நேபாளம் திரும்பி, நேபாளத்தின் தலைமை அமைச்சராக (முக்தியார்) பொறுப்பேற்றார். 13 மார்ச் 1804ல் ராணா பகதூர் ஷாவின் உத்திரவுப்படி, தாமோதர பாண்டேவை தன்கோட்டில் வைத்து தலையை கொய்து கொல்லப்பட்டார்.

## இதனையும் காண்க
* நேபாள பிரதம அமைச்சர்கள்
* நேபாள மன்னர்கள்
* சீன நேபாளப் போர்

## மேற்கோள்கள்

### ஆதார நூற்பட்டியல்
*
*
*
*

பகுப்பு:நேபாள பிரதம அமைச்சர்கள்
பகுப்பு:1804 இறப்புகள்
பகுப்பு:1752 பிறப்புகள்
பகுப்பு:நேபாள இராச்சியம்
சுல்தானா நருண் நகார்

**சுல்தானா நருண் நகார்** *(Sultana Nurun Nahar)* வஙதேச-அமெரிக்க வானியலாளர் ஆவார். இவர் ஓகியோ மாநிலப் பல்கலைக்கழக வானியல் துறை ஆராய்ச்சி அறிவியலாலர் ஆவார்.

இவரது ஆராய்ச்சி ஒளிமின்னணுவாக்கம், மின்னன்-மின்னணு மீள்சேர்க்கை, ஒளிக்கிளர்வு, மொத்தல் ஆகியவற்றின் அணுவியல் நிகழ்வுகளில் அமைந்தது. இவர் முழு மின்னன்-மின்னணு மீள்சேர்க்கைக்கான  ஒன்றிய முறையை உருவாக்குவதிலும் பிரீத்-பவுலி ஆர் அணிச்சார முறைக்கான கோட்பாட்டுக் கதிர்நிரலியல்( theoretical spectroscopy for Breit-Pauli R-matrix method) முறையை உருவாக்குவதிலும் புற்றுநோய் ஆற்றுவதற்கான ஒத்திசைவு மீநுண்-நோய்நாடல் முறை (resonant nano-plasma theranostics (RNPT))யை உருவாக்குவதிலும் பங்களிப்புகள் செய்துள்ளார் 

## கல்வியும் வாழ்க்கைப் பணியும்
இவர் டாக்கா பல்கலைக்கழகத்தில் இயற்பியல் இளமறிவியல் பட்டமும் கோட்பாட்டு இயற்பியலில் மூதறிவியல் பட்டமும் பெற்றார். குவைய ஒளியியலில் முதுகலைப் பட்டமும் அணுக்கோட்பாட்டில் முனைவர் பட்டமும் மிச்சிகன், டெட்ராயிட்டில் உள்ள வேய்ன் மாநிலப் பல்கலைக்கழகத்தில் பெற்றார்.

இவர் *Atomic Astrophysics and Spectroscopy* (Cambridge UP, 2011)எனும் பாடநூலினை அணில் கே. பிரதான் என்பவருடன் இணைந்து எழுதியுள்ளார்.

## ஆராய்ச்சி ஆர்வங்கள்
நகார் ஒளிமின்னணுவாக்கம், மின்னன்-மின்னணு மீள்சேர்க்கை உட்பட, வானியற்பியல், ஆய்வக மின்மங்களில் (Plasma) நிகழும் கதிரியக்க, மொத்தல் சார்ந்த அணுநிகழ்வுகளில் விரிவாக பல ஆய்வுக் கட்டுரைகளை வெளியிட்டுள்ளார். இந்த அணு நிகழ்வுகளில் ஒளிக் கிளர்வும் கிளர்விறக்கமும் மின்னன்-மின்னணு சிதறலும் கூட உள்ளடங்கும். இவர் மேலும் கோட்பாடு கதிர்நிரலியல், உயிர்மருத்துவப் பயன்பாடுகளுக்கான கணினிசார் மீநுண் கதிர்நிரலியல், இருமின்னனியல் துணைக்கோள் தொடர்கள் ஆகிய தலைப்புகளிலும் ஆய்வு செய்துள்ளார். இவர் ஒளிபுகாமைத் திட்டம், இரும்புத் திட்டம் ஆகிய பன்னாட்டுக் கூட்டுமுயற்சிகளின் உறுப்பினரும் ஆவார்." இத்திட்டங்களின் நோக்கம், கதிரியக்க, மொத்தல் சார்ந்த அணுநிகழ்வுகளை ஆய்வு செய்து வானியற்பியலாகப் பரவியுள்ள அணுக்களினதும் மின்னணுக்களினதுமான அணுசார் அளபுருக்களைத் துல்லியமாக அளந்து கண்டுபிடிப்பதாகும்.

## விருதுகள்
இவர் ஜான் வீட்லி விருதைப் பெற்றார். இந்த விருது "இயற்பியல் ஆய்வைப் பல மூன்றாம் உலக நாடுகளில் கல்வி, கூட்டுறவு, தலைதாங்கல், அறநிலை வழிகாட்டல் ஆகியவற்றின் வழியாக முன்னெடுத்த முயற்சிகளுக்காகவும் குறிப்பாக, முசுலிம் பெண் அறிவியலாருக்கு முன்னோடியாகவும் எடுத்துகாட்டுப் பாத்திரமாகவும் விளங்கியதற்காக இவருக்கு வழங்கப்பட்டது."

## மேற்கோள்கள்

பகுப்பு:வங்கதேச இயற்பியலாளர்கள்
பகுப்பு:வங்காள இயற்பியலாளர்கள்
பகுப்பு:வங்காள வானியலாளர்கள்
பகுப்பு:வங்கதேச வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
வயலேத்தா இவனோவா

}
|-
| 4102 கெர்கானா || 15 அக்தோபர் 1988 || 
|-
| 4893 சீட்டர் || 9 ஆகத்து 1986 || 
|-
| 5950 இலியூகிப்போசு || 9 ஆகத்து 1986 || 
|-
| 7079 பாக்தாது || 5 செப்டம்பர் 1986 || 
|-
| 9732 யுச்சினோவ்சுகி || 24 செப்டம்பர் 1984 || 
|-
| 9936 அல்-பிரூனி || 8 ஆகத்து 1986 || 
|-
| 11852 சவுமென் || 10 செப்டம்பர் 1988 || 
|-
| 11856 நிக்கோலபொனேவ் || 11 செப்டம்பர் 1988 || 
|-
| 12246 பிளிசுகா || 11 செப்டம்பர் 1988  || 
|-
| 13930 தாழ்சுகோ || 12 செப்டம்பர் 1988  || 
|-
| 13498 அல் சிவாரிழ்சுமி || 6 ஆகத்து 1986 || 
|-
| 14342 இகுலிகா || 23 செப்டம்பர் 1984 || 
|-
| 22283 பித்தியாசு || 6 ஆகத்து 1986 || 
|-
| colspan=3 style="font-size: smaller;" |
*  எரிக் வால்டர் எல்சுட்டுடன் இணைந்து
*  விளாதிமீர் சுகோதுரோவுடன் இணைந்து
|}

**வயலேத்தா இவனோவா** *(Violeta Ivanova)* (Виолета Иванова) ஒரு பல்கேரிய வானியலாளர் ஆவார்.

இவர் 1984 முதல் 19888 வரை 14 சிறுகோள்களைக் கண்டுபிடித்ததாகச் சிறுகோள் மையம் கூறுகிறது. இவர்பல்கேரிய அறிவியல் கல்விக்கழகத்தின் வானியல் நிறுவனத்தில் பணிபுரிகிறார். இவர் தன் கண்டுபிடிப்புகளைச் சுமோலியான் வானகாணகத்தில் நிறைவேற்றினார். இது உரோடோப் மலைகளில் உள்ள உரோழன் மலையில் அமைந்தமையால் பிறகு 2002 முதல்உரோழன் வான்காணகம் என பெயர் மாற்றப்பட்டது. கொரொனியச் சிறுகோளாகிய 4365 இவனோவா இவரது நினைவாக 1991 ஆகத்து 25 இல் பெயரிடப்பட்டது ().

இவர் சிலவேளைகளில் **வயலேத்தா ஜி. இவனோவா** எனக் கையெழுத்திடுகிறார். இவரை வி. வி. இவனோவாவோடு குழப்பிக் கொள்ளக்கூடாது (பின்னவர் **வி. எஃப். இவனோவா** எனக் கையெழுத்திடுகிறார்). பின்னவர் இப்போது உருசியாவில் உள்ள புனித பெத்ரோகோப்பில் அமைந்த புனித பீட்டர்சுபர்கு பல்கலைக்கழகத்தின் இயற்பியல் நிறுவனத்தில் உள்ளார். முன்னர் இவர் மாஸ்கோவில் உள்ள *Institut Geokhimii i Analiticheskoi Khimii* (வெர்னத்சுகி புவிவேதியியல், பகுமுறை வேதியியல் நிறுவனத்தில் இருந்தார்.

## மேற்கோள்கள்
 

பகுப்பு:பல்கேரிய வானியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:வாழும் மக்கள்
பகுப்பு:பல்கேரியப் பெண் அறிவியலாளர்கள்
பகுப்பு:பெண் வானியலாளர்கள்
மதச்சார்பின்மையாதல்

**மதச்சார்பின்மையாதல்** (Secularization) என்பது, ஒரு சமூகம், மதம்சார்ந்த விழுமியங்களுடனும், நிறுவனங்களுடனும் தன்னை அடையாளப்படுத்திக் கொள்வதிலும், அவற்றுடன் சேர்ந்துகொள்வதிலும் இருந்து மதச்சார்பற்ற விழுமியங்களையும், மதச்சார்பற்ற நிறுவனங்களையும் நோக்கி மாற்றம் அடைதலைக் குறிக்கும். சமூகங்கள் முன்னேறிச் செல்லும்போது, குறிப்பாக நவீனமயமாக்கம் பகுத்தறிவுமயமாதல் ஆகியவற்றினூடாக முன்னேறும்போது, சமூக வாழ்க்கையின் எல்லா அம்சங்களின் மீதான அதிகாரங்களையும், ஆட்சியதிகாரத்தையும் மதம் இழந்துவருகிறது. திருச்சபை மதகுரு ஒருவர் மீதான துறவிகளுக்கான கட்டுப்பாடுகளின் நீக்கத்தையும் மதச்சார்பின்மையாதல் என்னும் சொல் குறிக்கிறது.

மதம் தனது சமூக, பண்பாட்டு முக்கியத்துவத்தை இழக்கும் வரலாற்று நடைமுறையையும் மதச்சார்பின்மையாதல் என்பது குறிக்கிறது. மதச்சார்பின்மையாதலின் விளைவாக நவீன சமூகங்களில் மட்டுப்படுத்தப்பட்டுள்ளன. மதச்சார்பற்ற சமூகங்களில் மதம் பண்பாட்டு அதிகாரம் அற்றதாகவும், மத நிறுவனங்கள் மிகக் குறைவான சமூக ஆற்றலைக் கொண்டவையாகவும் காணப்படுகின்றன.

ஒரு கோட்பாடாகவும், வரலாற்று வழிமுறையாகவும் மதச்சார்பின்மையாதல் பல மட்டங்களிலான பொருள் தருவது. சமூகக் கோட்பாட்டாளர்களான கார்ல் மார்க்சு, சிக்மண்ட் பிராய்ட், மக்சு வெபர், எமில் டேர்க்கேம் போன்றோர் சமூகத்தின் நவீனமயமாக்கம் மத நம்பிக்கையின் வீழ்ச்சியையும் உள்ளடக்கும் என்ற எடுகோளை முன்வைத்துள்ளனர். இந்த வழிமுறைகள் குறித்த ஆய்வுகள் எவ்வாறு அல்லது எந்த அளவுக்கு மத நம்பிக்கைகள், மத நடைமுறைகள், மத நிறுவனங்கள் என்பன சமூக முக்கியத்துவத்தை இழக்கின்றன என்பது குறித்துத் தீர்மானிக்க முயல்கின்றன. நவீன சமூகத்தின் மதச்சார்பின்மையாதல், பகுதியாக பரந்த நெறிமுறைகள், ஆன்மீகம் ஆகியவை சார்ந்த தேவைகளுக்கு மக்கள் தம்மைத் தகவமைத்துக்கொள்ள முடியாமையில் தொடங்கி இயற்பிய அறிவியல்களில் விரைவான வளர்ச்சி வரையிலான காரணங்களின் விளைவு என்பது சில கோட்பாட்டாளர்களின் நிலைப்பாடு.

இச்சொல்லுக்கு வரலாறு, மதம் ஆகியவை சார்ந்த வேறு பொருள்களும் உண்டு. தேவாலயங்களின் சொத்துக்கள் தொடர்பில், வரலாற்று அடிப்படையில் இது, துறவி மடங்களின் நிலங்களையும் கட்டிடங்களையும் கையகப்படுத்துவதைக் குறிக்கிறது. எடுத்துக்காட்டாக, இங்கிலாந்தில் எட்டாம் என்றி துறவி மடங்களைக் கலைத்தமையையும், 18 ஆம் 19 ஆம் நூற்றாண்டுகளில் பிரெஞ்சுப் புரட்சியின்போதும் மதகுருக்களை எதிர்த்த பல்வேறு ஐரோப்பிய அரசுகளாலும் மேற்கொள்ளப்பட்ட செயற்பாடுகளையும் கொள்லலாம். இறுதியாகச் சொல்லப்பட்ட செயற்பாட்டினால் அங்கு வசித்த மதச் சமூகத்தினர் அடக்குமுறைகளுக்கும், நாடுகடத்தலுக்கும் உள்ளானார்கள். 19 ஆம் நூற்றாண்டில் செருமனியிலும், சுவிட்சர்லாந்திலும் இடம்பெற்ற "பண்பாட்டுப் போராட்ட"மும் (புதிதாக உருவான தேசிய அரசுகளுக்கும், ரோமன் கத்தோலிக்கத் திருச்சபைக்கும் இடையிலான அதிகாரப் போட்டி) அதுபோல் பிற நாடுகளில் இடம்பெற்ற நிகழ்வுகளும் மதச்சார்பின்மையாதலின் வெளிப்பாடுகளாகும்.

## மேற்கோள்கள்

பகுப்பு:சமூகவியல்
வாண்டா தியாசு மெரிசெது

**வாண்டா தியாசு மெரிசெது** *(Wanda Díaz-Merced)*ஓர் ஒலியியல் வானியலாளர் ஆவார். இவர் பியூயெர்ட்டோ இரிகோ பல்கலைக்கழகத்தில் பட்டப் படிப்பு மேற்கொண்டபோது பார்வைக்குறைபாடு ஏற்பட்டு பார்வையிழந்தமையினால் ஒலியியல் முறையைப் பயன்படுத்த தொடங்கினார்.

இவர் 2013 இல் கிளாசுகோ பல்கலைக்கழகத்தில் முனைவர் பட்டம் பெற்றார். பிரகு, இவர் கேடவுனில் உள்ள தென்னாப்பிரிக்க வான்காணகத்தில் முதுமுனைவர் ஆய்வுறுப்பினர் ஆனார்.

இவர் தென்னாப்பிரிக்க வான்காணக வானியல் வளர்ச்சி அலுவலகத்தில் பனிபுரிகிறார். இவர் அந்த அலுவலகத்தின் வான் உணர்வுத் திட்டத்தை 2014 ஏப்பிரல் முதலாக வழிநடத்தி வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்